open-index/open-wikipedia-markdown huggingface dataset:
بشیر بن عمرو حضرمی

**بَشیر (بِشر) بن عَمْرو حَضرَمی کِندی**، شہدائے کربلا میں سے ہیں۔ روز عاشورا انھیں خبر ملی کہ رے کے سرحدی علاقہ میں ان کے بیٹے کو اسیر کر لیا گیا ہے تو امام حسین علیہ السلام نے ان سے چاہا کہ وہ اپنے فرزند کی رہائی کے لیے چلے جائیں لیکن انھوں نے امام حسین (علیہ السلام) کو تنہا چھوڑ کر جانا گوارا نہیں کیا۔

### نام و نسب

مختلف منابع میں ان کا نام بشیر یا بشر اور ان کے والد کا نام عمرو یا عمر ذکر ہوا ہے۔ وہ حضرموت (یمن) کے رہنے والے تھے اور ان کا تعلق قبیلہ بنو کندہ سے تھا۔

### واقعہ کربلا

وہ کربلا میں امام حسین علیہ السلام سے ملحق ہوئے، ان کا ایک بیٹا محمد بھی ان کے ہمراہ تھا۔ بعض منابع نے نقل کیا ہے: یوم عاشورا بشیر کو خبر دی گئی کہ ان کا بیٹا ری کی سرحد پر اسیر کر لیا گیا ہے تو انھوں نے جواب دیا: اس کا معاملہ اللہ کے حوالے کرتا ہوں۔ مجھے پسند نہیں ہے کہ وہ میرے زندہ رہتے ہوئے اسیر ہو۔ جب امام حسین (علیہ السلام) نے ان کی یہ بات سنی تو فرمایا: خدا تم پر اپنی رحمت نازل کرے، میں نے تمھیں اپنی بیعت سے آزاد کیا۔ تم جاؤ اور اپنے بیٹے کی رہائی کے لیے کوشش کرو۔ بشیر نے جواب دیا: درندے میرا زندہ شکار کریں اگر میں نے ایسا کیا اور آپ سے جدا ہوا اور آپ کو اصحاب کی قلت کے باوجود تنہا چھوڑ دوں اور آپ کا سراغ قافلوں سے دریافت کروں۔ امام حسین (علیہ السلام) نے فرمایا: اچھا تو ان قیمتی لباسوں کو اپنے فرزند محمد (جو کربلا میں ان کے ساتھ تھا) کو دے دو تا کہ وہ اپنے بھائی کی رہائی کے سلسلہ میں ان سے استفادہ کرے۔ امام حسین علیہ السلام نے انھیں پانچ قیمتی لباس عطا کیے جن کی قیمت ایک ہزار دینار تھی۔

### شہادت

واقعہ کربلا میں ان کی شہادت کے سلسلہ میں کہ کس وقت ان کی شہادت واقع ہوئی، دو مختلف نظریات پائے جاتے ہیں۔ ابو مخنف کی روایت کے مطابق، جس وقت امام حسین علیہ السلام نے میدان کربلا کا رخ کرنا چاہا اس وقت اصحاب میں سے فقط دو لوگ بشیر بن عمرو و عمرو بن ابی مطاع (سوید بن عمرو خثعمی کے نقل کے مطابق) باقی بچے تھے۔ بشیر نے جب یہ دیکھا کہ امام جنگ کے ارادہ سے مقتل میں جانا چاہتے ہیں تو انھوں نے چاہا کہ وہ امام سے پہلے میدان قتال میں جائیں، لہذا وہ میدان میں گئے اور امام حسین (علیہ السلام) سے پہلے شہید ہو گئے۔

لیکن بعض دیگر منابع میں انھیں حملہ اول میں شہید ہونے والے افراد میں شمار کیا گیا ہے۔

### زیارت ناموں میں نام

زیارت رجبیہ میں ان کا نام اس طرح ذکر ہوا ہے: ۔

زیارت ناحیہ (غیر مشہور) میں بھی ان کا نام ذکر ہوا ہے: ۔

### متعلقہ مضامین
* قیام امام حسین
* واقعہ عاشورا

## حوالہ جات

### مآخذ
* ری شہری، دانش نامہ امام حسین، قم، دار الحدیث، دوم، 1388ش
* سماوی، إبصار العين فی أنصار الحسين، قم، زمزم ہدایت، 1384ش
* شہید اول (مکی عاملی، احمد)، المزار، قم، مؤسسہ امام مہدى، 1410ق
* محمد بن مشہدی، المزار الكبير، قم، قيوم، 1419ق

زمرہ:680ء کی وفیات
زمرہ:اصحاب امام حسین
زمرہ:حرم امام حسین میں مدفون افراد
زمرہ:شہدائے واقعہ کربلا
زمرہ:قبیلہ کندہ
زمرہ:مقتولین
زمرہ:حسین ابن علی
زمرہ:مقتولین کربلا
زمرہ:حسینیہ
یزید بن حصین ہمدانی

تصغیر|کربلا میں حرم امام حسین (ع) میں گنج شہدا
یزید بن حصین ہمدانی کربلا کے شہیدوں میں سے ہیں۔ ان کا شمار ان لوگوں میں سے ہے جنھوں نے کوفہ میں مسلم بن عقیل کے ہاتھوں پر بیعت کی تھی۔

## نام و نسب
یزید بن حُصَین ہَمْدانی مِشْرَقی، مشرق سے منسوب ہیں اور آپ کا تعلق یمن کے قبیلے ہمدانی مِشرقی سے ہے۔ان کے اور ان کے والد کے نام میں اختلاف ہے۔ ۔ یہاں تک کہ بعض نے "بریر بن خضیر" ذکر کیا ہے لہذا اس بنا پر یہ ایک ہی شخص کے دو نام ہوں گے۔

## واقعہ کربلا سے پہلے
آپ کوفہ کے شجاع ترین افراد میں سے مانے جاتے تھے ۔کوفہ میں مسلم بن عقیل کی بیعت کی ان کے شہید ہو جانے کے بعد کوفہ سے نکلے اور حضرت امام حسین ؑ سے مل گئے۔

## واقعہ کربلا
عاشورا کے روز جب امام حسین کے کاروان پر تشنگی نے غلبہ کیا تو آپ نے امام سے اجازت طلب کی کہ اس سلسلے میں عمر بن سعد سے بات کرے۔امام سے اجازت ملنے کے بعد آپ نے کوفیوں سے دریائے فرات سے پانی کی بندش کے متعلق بات کرتے ہوئے کہا :

:
:اے لوگوں سنو! بے شک اللہ نے محمد کو حق کے ساتھ بشیر اور نذیر بنا کر بھیجا اور اس نے اللہ کے حکم سے لوگوں کو خدا کی طرف بلایا اور وہ سراج منیر ہے۔ یہ دریائے فرات جس کے پانی میں خنزیر کتے اور جانور پی رہے ہیں جبکہ فرزند رسول اور پانی کے درمیان رکاوٹ موجود ہے۔

لیکن ان میں سے ایک نے بلند آواز میں کہا زیادہ باتیں نہیں کرو۔ حسین اسی طرح پیاسا رہے گا جیسا کہ پہلے تھا اسی وقت امام حسین نے لشکر کوفہ کے متعلق فرمایا: شیطان ان کے اوپر غالب آ گیا ہے اور حزب شیطان یقینا خسارہ اٹھانے والے ہیں۔

آپ ظہر سے پہلے میدان جنگ میں گئے۔ جنگ کی اور شہید ہو گئے۔ کہتے ہیں کہ انھوں نے درج ذیل رجز پڑھے:

میں یزید ہوں جنگ کے وقت ڈرنے والا نہیں ہوں میرے جیسا شجاع شخص حسین بن علی کے دفاع میں تم سے جنگ کرے گا تا کہ روز جزا اپنے عمل کا دیدار کر سکوں۔

زیارت ناحیہ میں آپ کا نام اس طرح مذکور ہے:

## حوالہ جات

## مآخذ

* محدثی، جواد، فرہنگ عاشورا، نشر معروف، قم، پنجم، 1380ش
* سماوی، محمد، إبصار العین فی أنصار الحسین، دانشگاه شہید محلاتی، قم، اول، 1419ق
* جمعی از نویسندگان، پژوہشی پیرامون شہدای کربلا، انتشارات یاقوت، قم، اول، 1381ق

زمرہ:شہدائے واقعہ کربلا
زمرہ:حرم امام حسین میں مدفون افراد
زمرہ:اصحاب امام حسین
عمرو بن جنادہ انصاری

**عُمرو بن جنادہ انصاری** حضرت امام حسین کے ان اصحاب میں سے ہیں جنھوں نے کربلا میں امام پر اپنی جان نچھاور کی۔ اپنے باپ جنادة بن حرث کی شہادت کے بعد اپنی ماں کے حکم پر امام حسین (ع) سے اذن جہاد لے کر میدان جنگ میں مبارزہ کیا اور آخر کار جان کا نذرانہ پیش کیا۔

## نام و نسب
بعض نے ان کا نام عُمَر نقل کیا ہے۔  ان کے باپ کا نام جنادة بن حرث تھا جو رسول خدا (صلی اللہ علیہ وسلم) کے صحابہ اور امام علی کے مخلص شیعوں میں سے تھے جنھوں نے جنگ صفین میں شرکت کی۔ ایک نقل کے مطابق ان کی والدہ بحریہ بنت مسعود خزرجی شجاع اور فداکار عورتوں میں سے تھیں نیز وہ کربلا میں موجود تھیں۔ 

## کاروان امام حسین میں شمولیت
ایک نقل کے مطابق شہادت کے وقت عمرو بن جنادہ کی عمر 21 سال ایک اور نقل کے مطابق گیارہ سال یا نو سال تھی۔ وہ اپنے والدین کے ساتھ مکہ میں امام حسین (ع) کے قافلے میں شامل ہوئے۔ روز عاشور باپ کی شہادت کے بعد ان کی ماں نے انھیں جہاد کا حکم دیتے ہوئے کہا: بیٹا جاؤ اور حسین کی مدد کرو۔ وہ امام کے پاس آئے اور میدان کارزار میں جانے کی اجازت طلب کی۔ پہلے امام نے اجازت نہیں دی انھوں نے تکرار کیا۔ امام نے فرمایا: باپ شہید ہو چکا ہے ممکن ہے اس کی ماں اس کے میدان میں جانے پر راضی نہ ہو۔ عمرو نے جواب دیا: اے فرزند رسول! ماں نے ہی مجھے آپ کی نصرت کا حکم دیا ہے اور مجھے جنگی لباس زیب تن کیا۔ امام نے انھیں اجازت دی اور وہ میدان میں گئے۔ 

## رجز
عمرو نے میدان جنگ میں درج ذیل رجز پڑھے:

بعض نے ان کے یہ رجز نقل کیے ہیں: 

## شہادت
کہتے ہیں عمرو نے شہید ہونے تک دشمن سے جنگ کی۔ مالک بن نسر بدی نے اس کا سر تن سے جدا کیا اور اسے امام حسین کے لشکر کی جانب پھینکا۔

اس کی ماں نے اسے اٹھایا اور کہا: شاباش میرے بیٹے! میرے قلب کی خوشی اور میرے نور چشم! یہ کہہ کر اسے دشمن کی جانب واپس لوٹا دیا۔ اس کے بعد خود عمود خیمہ لے کر دشمن پر حملہ آور ہوئی۔ امام نے اسے واپس کیا اور اس کے حق میں دعا فرمائی۔

بعض نے ماں کے حملہ کرتے وقت کے یہ شعر لکھے ہیں:

خوارزمی نے لکھا کہ اس نے حملے میں دشمن کے دو افراد قتل کیے۔

غیر معروف زیارت ناحیہ میں عمرو اور ان کے باپ کا نام آیا ہے:

## مزید دیکھیے
* واقعہ کربلا
* واقعہ کربلا کے اعداد و شمار

## حوالہ جات

## منابع
* سماوی، محمد بن طاہر، إبصارالعین فی أنصارالحسین، دانشگاه شہید محلاتی، قم، اول، 1419ق.
* رسولی محلاتی، سید ہاشم، زندگانی امام حسین علیہ السلام، دفتر نشر فرہنگ اسلامی، 1375ش.
* عبداللّہ مامقانی، تنقیح المقال فی علم الرجال، چاپ سنگی نجف، 1349-1352ق.
* مقرم، عبد الرزاق، مقتل الحسین (ع)، ترجمه: محمد مہدی عزیز الہی کرمانی، قم، نوید اسلام، 1381ش.
* حسینی حائری شیرازی، عبد المجید بن محمدرضا، ذخیرة الدارین فیما یتعلق بمصائب الحسین علیہ السلام و أصحابہ، تحقیق باقر دریاب نجفی، قم، زمزم ہدایت.
* خوارزمی، محمد بن احمد، مقتل الحسین علیہ السلام، قم، انوار الہدی، 1423 ق.

زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
حباب بن عامر

تصغیر|گنج شہدا (کربلا)
**حبّاب بن عامر** (حارث)بن كعب بن تيم اللات بن ثعلبہ تيمى کربلا کے شہدا میں سے ہیں۔

وہ کوفہ میں حضرت مسلم بن عقیل کی بیعت کرنے والوں میں سے ہیں۔بعض منابع میں ہے کہ کوفہ میں حضرت مسلم کے قیام کے موقع پر ان کے تنہا رہ جانے کے وقت آپ نے اپنے آپکو اپنی قوم میں چھپا لیا اور حضرت امام حسین ؑ کے کوفے کی طرف روانگی کی خبر سن کر مخفی طور سے کوفہ سے باہر نکل آئے اور قافلۂ امام سے مل گئے۔ عاشورا کے روز شہید ہوئے ۔ بعض انھیں لشکر عمر بن سعد کے پہلے حملے میں شہید ہونے والوں میں سے شمار کرتے ہیں ۔
## حوالہ جات

زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
جیگنیش میوانی

2016ء میں اونا میں دلتوں پر ظلم کا واقعہ پیش آیا تھا۔ تفصیلات کے بموجب اسی مقام پر چار دلت جوانوں کو گائے کے چمڑا ادھیڑنے پر بڑی ذات کے لوگ مار مار کر نیم مردہ کردیتے ہیں جس کی وجہ سے دلتوں میں غم و غصّہ کی لہر پیدا ہوجاتی ہے۔ اس واقعے کے خلاف **جیگنیش میوانی** یا **جگنیش میوانی** (، ، ) زبردست احتجاج شروع کرتا ہے۔ میوانی سماجی اور سیاسی کارکن کی حیثیت سے ابھرتا ہے۔ 37 سال کی عمر وہ ریاستی مقننہ کے رکن کے طور پر منتخب ہوتا ہے۔ اخبارات کی اطلاع کے مطابق ریاست گجرات میں جیگنیش کو دلت اپنا لیڈر تسلیم کر لیتے ہیں اور بطور ایم ایل اے ان کے لیے پر زور انداز میں آواز نکالتا ہے۔

## مزید دیکھیے
* 2016ء کا اونا میں کوڑے برسانے کا واقعہ

## حوالہ جات

زمرہ:1982ء کی پیدائشیں
زمرہ:اکیسویں صدی کے بھارتی صحافی
زمرہ:بقید حیات شخصیات
زمرہ:دلت فعالیت پسند
زمرہ:گجرات یونیورسٹی (بھارت) کے فضلا
زمرہ:گجرات، بھارت قانون ساز اسمبلی کے ارکان
زمرہ:گجرات، بھارت کے سیاست دان
زمرہ:گجرات، بھارت کے صحافی
زمرہ:بھارتی سیاست دان
زمرہ:انڈین نیشنل کانگریس
زمرہ:ویکی ڈیٹا سے مختلف مختصر وضاحت
زمرہ:احمد آباد کے مصنفین
زمرہ:گجرات، بھارت سے انڈین نیشنل کانگریس کے سیاست دان
زمرہ:ہندوستان کے سماجی مصلحین
سائبر ہراسانی

تصغیر|سائبر ہراسانی کی اقسام اور اس کی ممانعت دکھانے والی تصویر۔ اس میں افواہ، چہ میگوئیوں، ہراسانی، بے عزتی کرنے، دھمکانے اور دروغ گوئی پر روک لگانے کی مدافعت کی گئی ہے۔
**سائبر ہراسانی** یا **سائبر دادا گیری** جدید دور میں کسی شخص کی جانب سے دوسرے شخص کو ہراساں کرنے، دھمکانے، گالی گلوچ دینے، کسی کے کردار کو مسخ کرنے اور اسی طرح سے کسی کو جان بوجھ کر تکلیف پہنچانے کا نام ہے۔ حالانکہ اس سے کوئی بھی شخص متاثر ہو سکتا ہے، تاہم اس میں کم عمر بچوں اور خواتین کے جلد متاثر ہونے کا امکان زیادہ ہے۔ کم عمر بچے جب اپنے سارے خود کے اور خاندان کے حالات کسی نامعلوم فرد کو بتا دیتے ہیں، تو اس کے زیادہ منفی اور دھمکی آمیز انداز میں استعمال کرنے کا امکان بڑھ جاتا ہے۔ لڑکیاں اور عورتیں جب کسی فرد سے دوستی کرتے ہیں تو کئی بار دیکھا گیا ہے کہ وہ انٹرنیٹ پر برسر عام یا اس مخصوص شخص سے اپنی تصاویر شیئر کرتی ہیں۔ ان تصاویر کو ایڈوبی فوٹو شاپ اور اسی طرح کے کہ کسی سافٹ ویئر کی مدد سے ترمیم و ترتیب کر کے برہنہ روپ تیار کیا جاتا ہے۔ لڑکیوں کو روپیوں پیسوں کے لیے دھمکایا جاتا ہے۔ یہ اس وقت بھی ممکن ہے جب سافٹ ویئر سے تیار تصاویر اصل لڑکی یا عورت سے بالکل جداگانہ ہی کیوں نہ ہو۔

چونکہ خاص طور پر بر صغیر کا معاشرہ غیر شادی شدہ خواتین کے ساتھ تعلقات کو بری نظر سے دیکھتا ہے اس لیے خواتین کے بنانے یا تعلق کے ٹوٹنے کے بعد خاندان کے غیظ و غضب کا خطرہ مولنے کی بجائے ہراساں کرنے والے کے دباؤ میں آجاتی ہیں۔ خواتین سمیت وہ تمام لوگ جو آن لائن ہراسانی کا شکار ہوتے ہیں، ان کو سماجی فعالیت پسند لوگ اس عذاب سے بچنے کے لیے قوانین موجودگی کی تعلیم دیتے ہیں اور ان قوانین کو کی افادیت سمجھاتے ہیں۔

## مزید دیکھیے
* سائبر بنیادی ڈھانچہ

## حوالہ جات

زمرہ:سیادی جرائم
زمرہ:کامنز زمرہ جس کا ربط ویکی ڈیٹا پر ہے
زمرہ:استحصال
زمرہ:انٹرنیٹ پر دادا گیری
زمرہ:دادا گیری
مدرسہ شاہی

**مدرسہ شاہی** (متبادل طور پر **جامعہ قاسمیہ** کے نام سے جانا جاتا ہے) مراد آباد، اتر پردیش میں واقع دیوبندی مکتبہ فکر سے وابستہ ایک ادارہ ہے۔‌ یہ ادارہ 1879ء میں مراد آباد کے غریب مسلمانوں نے مولانا محمد قاسم نانوتوی کی زیر نگرانی قائم کیا تھا، جنھوں نے دار العلوم دیوبند بھی قائم کیا۔ اس کا آغاز مدرسۃ الغرباء کے نام سے ہوا؛ لیکن اسے مدرسہ شاہی کے نام سے پہچان ملی۔ اس کے پہلے صدر مدرس احمد حسن امروہی تھے۔

## تاریخ
مدرسہ شاہی کو مراد آباد کے غریب مسلمانوں نے محمد قاسم نانوتوی کی تجویز پر 1879ء میں قائم کیا تھا۔ اس طرح اسے "مدرسۃ الغرباء" (غریبوں کا مدرسہ) کے نام سے جانا جاتا تھا اور احمد حسن امروہی کو اس کا پہلا صدر مدرس مقرر کیا گیا تھا۔ انھوں نے وہاں سات سال تک خدمات انجام دیں اور عبد الرحمن صدیقی امروہی، عبد الغنی پھلودی، محمد یحیی شاہجہاں پوری اور خادم حسین امروہی جیسے علما نے اس عرصہ میں سند فراغت حاصل کی۔ مدرسہ شاہی دار العلوم دیوبند کی طرز پر قائم کیا گیا تھا۔ اس نے حکومت کی طرف سے کوئی امداد قبول نہیں کی۔

ابتدائی طور پر مدرسہ شاہی کی سرپرستی رشید احمد گنگوہی نے کی۔ بعد میں اس کے سرپرستوں میں محمود حسن دیوبندی، حسین احمد مدنی، سید فخر الدین احمد، سید محمد میاں دیوبندی، محمد زکریا کاندھلوی اور اسعد مدنی جیسے حضرات شامل تھے ۔ 2021ء میں ارشد مدنی ادارے کے سرپرست ہیں۔

## پیش کردہ نصاب
مدرسہ شاہی درج ذیل نصاب پیش کرتا ہے:
* تجوید و قرات
* حفظ
* عالمیت
* افتا
* تکمل ادب (عربی ادب)
* تخصص فی الادب
* خطاطی

## اشاعتیں
مدرسہ شاہی 1990ء سے اپنا ماہانہ اردو جریدہ ’’ندائے شاہی‘‘ شائع کرتا ہے۔ ’’ تاریخ شاہی نمبر ‘‘، ’’ حج و زیارت نمبر ‘‘ اور ’’ نعت النبی نمبر ‘‘ اس کے چند تاریخی دستاویزی نمبر ہیں۔

## مایاناز فضلا

## حوالہ جات

## کتابیات
* 
* 

زمرہ:بھارت میں اسلامی تعلیم
زمرہ:بھارت میں اسلامی جامعات اور کالج
زمرہ:بھارت میں مدارس
زمرہ:دیوبندی تعلیمی ادارے
زمرہ:ضلع مراد آباد
زمرہ:مرادآباد
زمرہ:Articles using infobox university
زمرہ:ویکی ڈیٹا سے مختلف مختصر وضاحت
ضرغامہ ابن مالک التغلبی

تصغیر|گنج شہدا (حرم امام حسین (ع))، کربلا معلی
**ضَرْغامَہ بن مالک تَغلِبی** (شہادت 61 ھ)، شہدائے کربلا میں سے ہیں، مسلم بن عقیل کی شہادت کے بعد عبید اللہ بن زیاد کے لشکر کے ساتھ کربلا میں وارد ہوئے اور امام حسین کے قافلہ سے ملحق ہو گئے اور روز عاشورا شہید ہوئے۔

## نسب

قبیلہ بنی تغلب سے تعلق ہونے کی وجہ سے انھیں تغلبی کہا جاتا ہے۔ بنی تغلب، تغلب بن وائل بن قاسط سے منسوب قبیلہ و طایفہ ہے۔ شیخ طوسی نے ان کے قبیلہ کی طرف اشارہ کیے بغیر انھیں اصحاب امام حسین علیہ السلام میں شمار کیا ہے۔

## واقعہ کربلا

ضرغامہ بن مالک کوفہ کے شیعوں میں سے تھے جنھوں نے مسلم بن عقیل کے ساتھ بیعت کی اور ان کی شہادت کے بعد کوفہ سے خارج ہونے والے تمام راستے بند تھے اس لیے انھوں نے دشمن کا لباس پہن کر عبید اللہ بن زیاد کے لشکر کے ساتھ شہر سے خارج ہوئے اور کربلا پہچ کر امام حسین کے قافلہ سے ملحق ہو گئے۔

روز عاشورا جنگ میں بعض کو زخمی اور بعض کو قتل کیا۔ آخرکار حملہ اول میں اور ایک قول کی بنا پر نماز ظہر کے بعد شہید ہوئے۔ نقل ہوا ہے کہ وہ جنگ کے وقت یہ رجز پڑھ رہے تھے:

ترجمہ: مالک ضرغام کی ضربت کے آمادہ ہو رہو، ایسے جوان کی ضرب جو بزرگواروں کی حمایت کرتا ہے اور خداوند مالک و دانا سے کامل ثواب کی امید کرتا ہے۔

زیارت ناحیہ غیر معروفہ و زیارت رجبیہ امام حسین  میں ان پر اس طرح سے سلام کیا گیا ہے: 

## حوالہ جات

## مآخذ

* ابن شہر آشوب، محمد بن علی، مناقب آل ابی طالب علیہم‌ السلام
* سماوی، محمد، إبصار العین فی أنصار الحسین، دانشگاه شہید محلاتی، قم، اول، 1419ق
* طوسی، محمد بن حسن، رجال الطوسی، محقق قیومی اصفہانی، دفتر انتشارات اسلامی، قم، 1373ش
* عسقلانی، ابن حجر، الاصابہ، محقق عبد الموجود عادل احمد، نشر دار الکتب العلمیہ منشورات محمد علی بیضون، بیروت
* مامقانی، عبد اللّه، تنقیح المقال فی علم الرجال، چاپ سنگی، نجف، 1349-1352ش
* محلاتی، ذبیح الله، فرسان الہیجاء، مصحح حامد فدوی اردستانی، نشر مرتضوی، 1389ش
* مقرم، عبد الرزاق، مقتل الحسین علیہ السلام، مؤسسہ الخرسان للمطبوعات و نشر، بیروت
* ابن طاووس، علی بن موسی؛ الإقبال بالأعمال الحسنہ، (ط- الحدیثہ) محقق و مصحح، جواد قیومی اصفہانی، قم، دفتر تبلیغات اسلامی، 1376ش
* کوفی، فضیل بن رسان، تَسمیةُ مَن قَتَلَ معَ الحُسین بن علی علیہما السّلام مِن وُلده و إخوتہ و أهلہ و شیعتہ، آل البیت، قم، 1406ق

## سانچے

زمرہ:شہدائے واقعہ کربلا
زمرہ:اہل کوفہ
زمرہ:اصحاب امام حسین
زمرہ:حرم امام حسین میں مدفون افراد
زمرہ:مقتولین کربلا
جان ولیمز (ناول نگار)

**جان ولیمز** (29 اگست 1922ء – 3 مارچ 1994ء) ایک امریکی ناول نگار، مدیر اور پروفیسر تھے۔ ان کی وجہ شہرت بجرز کراسنک (1960ء)، اسٹونر (1965ء) اور آگسٹس (1972ء) ہیں، جس پر اس کو قومی کتاب اعزاز (نیشنل بک ایوارڈ) ملا۔

## حوالہ جات

زمرہ:امریکی مرد ناول نگار
زمرہ:بیسویں صدی کے امریکی شعرا
زمرہ:بیسویں صدی کے امریکی مرد مصنفین
زمرہ:بیسویں صدی کے امریکی ناول نگار
زمرہ:کلارکسویل، ٹیکساس کی شخصیات
زمرہ:کولوراڈو کے ناول نگار
زمرہ:مرد امریکی شعرا
زمرہ:ٹیکساس کے ناول نگار
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف ڈینور کے فضلا
زمرہ:دوسری جنگ عظیم کی امریکی عسکری شخصیات
زمرہ:مدیران
زمرہ:امریکی ادب
زمرہ:امریکی شخصیات
زمرہ:امریکی مصنفین
مارمولک (فلم)

**مارمولک **  ایک ایرانی فلم ہے، جس کی ہدایت کمال تبریزی نے دی ہے اور اس کی کہانی پیمان قاسم خانی نے لکھی ہے۔’’مارمولک کا مطلب ’چھپکلی ہے لیکن اس فلم میں کوئی چھپکلی بھی نہیں ہے۔ بلکہ فلم کا مرکزی کردار رضا مثقالی نامی ایک معمولی چور ہے جو چھپکلی کی طرح دیواروں پر چڑھنے کا ماہر ہے اور اسی لیے اسے ’رضا مارمولک‘ (یعنی ’رضا چھپکلی‘) کہا جاتا ہے
## کہانی
مارمولک ایک چور کی کہانی ہے جسے اُس کی قسمت نے ایسی صورتِ حال سے دوچار کر دیا ہے کہ وہ عالمِ دین کا بہروپ اپناکر پھنس چکا ہے۔اسے فلم کے پہلے ہی منظر میں اُسے گرفتار ہوکر قید خانے کی شکل دیکھنی پڑتی ہے جہاں کا داروغہ اس بات کا قائل ہے کہ لوگوں جنت میں بھیجنے کے لیے زبردستی بھی کرنی پڑے تو جائز ہے۔
آخر ایک دن قید خانے کی صعوبتوں سے تنگ آکر خودکشی کرنے کی کوشش میں رضا اسپتال پہنچ جاتا ہے جہاں اس کے برابر میں ایک مولانا صاحب زیرِ علاج ہیں۔ مذہب بیزار رضا رفتہ رفتہ اُن کا دوست بن جاتا ہے، لیکن جس دن اُسے واپس قید خانے میں منتقل کیا جانا ہوتا ہے، اُس دن وہ مولانا کا لباس پہن کر اور اُن کا حلیہ اپنا کر اسپتال سے فرار ہوجاتا ہے۔ اور یہاں سے شروع ہوتا ہے فلم میں طنز و مزاح کا وہ سفر جو چہرے پر مسکراہٹیں بھی بکھیرتا ہے اور معاشرے کی منافقت پر چوٹ بھی کرتا ہے۔
رضا ملک سے فرار ہونے کی کوشش میں بذریعہ ٹرین سرحدی علاقے کا سفر کرتا ہے اور سفر کے دوران میں اس کے حُلیے کے باعث ہر شخص اُسے عالمِ دین سمجھتا ہے۔ چنانچہ ایک جگہ ٹرین رکتی ہے تو اُسے نماز کی امامت کے لیے آگے کر دیا جاتا ہے حالانکہ اُسے نماز پڑھنی بھی نہیں آتی۔ ایسے میں رضا کی حالت قابلِ دید ہوتی ہے۔ اور اس سے بڑھ کر یہ کہ جب وہ مطلوبہ علاقے پہنچتا ہے تو وہاں کے لوگ اُسے عالمِ دین سمجھ کر اپنی مسجد میں لے جاتے ہیں اور امام بنا دیتے ہیں۔
اب ایک طرف رضا کا وہ بہروپ ہے جس میں وہ اہلِ محلّہ کے لیے امامِ مسجد ہے تو دوسری طرف اُس کا اصل روپ ہے جسے وہ رات میں اختیار کرکے اُس شخص کو ڈھونڈنے کی کوشش کرتا ہے جس نے اُس کا جعلی پاسپورٹ تیار کرنا تھا۔

## حوالہ جات

زمرہ:2004ء کی فلمیں
زمرہ:فارسی زبان کی فلمیں
زمرہ:ایرانی فلمیں
زمرہ:2004ء کی مزاحیہ فلمیں
زمرہ:2004ء کی ڈراما فلمیں
زمرہ:ایرانی مزاحیہ-ڈراما فلمیں
زمرہ:ایران میں فلم نزاعات
یزید بن ثبیط عبدی

تصغیر|حرم امام حسین (ع) میں گنج شہدائے کربلا
**یزید بن ثبیط عبدی بصری** شہدائے کربلا میں سے ہیں۔ ان کا تعلق قبیلہ بنی القیس سے ہے اور وہ بصرہ کے رہنے والے تھے۔ وہ اپنے دو بیٹوں عبد اللہ بن یزید کلبی و عبید اللہ بن یزید کلبی اور غلام سالم کے ہمراہ ابطح کے مقام امام حسین (ع) کے قافلہ سے ملحق ہوئے اور روز عاشورا شہادت کے مرتبہ پر فائز ہوئے۔

## نام و نسب

ان کا نام یزید بن ثبیت، یزید بن نبیط، بدر بن رقید و بدر بن رقیط ذکر ہوا ہے۔
وہ قبیلہ بنی القیس اور بصرہ سے تعلق رکھتے ہیں۔

## تعارف

ان کا شمار ابو الاسود دوئلی کے اصحاب میں کیا گیا ہے۔ وہ بصرہ میں رہتے تھے اور ان کے دس بیٹے تھے۔ امام حسین (ع) کا خط جب طلب نصرت کے لیے بصرہ پہچا تو بصرہ کے شیعوں کی مجمع میں جو ماریہ بنت منقذ کے گھر میں جمع ہوا تھا، یزید بن ثبیط نے اعلان کیا کہ وہ امام حسین (ع) کی نصرت کے مکہ جانے کا قصد رکھتے ہیں۔ وہ اپنے دونوں بیٹوں عبد اللہ و عبید اللہ اور غلام سالم کے ہمراہ مکہ کے قریب ابطح نامی مقام پر امام حسین (ع) کے کاروان سے ملحق ہو گئے۔ نقل ہوا ہے جس وقت ان کے آنے کی خبر امام حسین (ع) کو ملی۔ آپ ان سے ملاقات کے لیے ان کے خیمہ کی طرف تشریف لے گئے۔ جبکہ اسی وقت وہ امام سے ملاقات کے حضرت کے خیام کی طرف گئے تھے۔ امام (ع) یزید بن ثبیط کے خیمہ میں ان کی واپسی کے انتظار میں بیٹھ گئے۔ جب یزید امام کے خیمہ میں پہچے تو انھیں پتہ چلا کہ حضرت ان کے خیمہ کی طرف گئے ہیں تو وہ اپنے خیمہ کی طرف پلٹ گئے اور جس وقت آپ کی نظر امام پر پڑی۔ آپ نے اس آیہ کریمہ کی تلاوت کی:

«بِفَضْلِ اللَّهِ وَ بِرَحْمَتِهِ فَبِذلِكَ فَلْيَفْرَحُوا» (یونس، 58)، اس کے بعد سلام کرکے امام کے پاس بیٹھ گئے اور جو حالات پیش آئے تھے ان سے امام کو مطلع کیا۔ امام نے ان کے حق میں دعائے خیر کی۔ اس کے بعد سے وہ امام کے فافلہ کے ہمراہ ہو گئے۔ بعض منابع میں نقل ہوا ہے کہ ان کا غلام سالم بھی ان کے ساتھ تھا۔

## شہادت

روز عاشورا وہ اور ان کے بیٹے شہید ہو گئے۔ بعض کتابوں میں ان کی شہادت تن بہ تن مقابلہ میں اور بعض میں حملہ اول میں ذکر ہوئی ہے۔ زیارت ناحیہ میں ان کا اور ان کے دونوں بیٹوں کا نام آیا ہے:
 
السَّلَامُ عَلَی زَیدِ بْنِ ثُبَیتٍ الْقَیسِی السَّلَامُ عَلَی عَبْدِ اللَّهِ وَ عُبَیدِ اللَّهِ ابْنَی یزِیدَ بْنِ ثُبَیتٍ الْقَیسِی۔{حوالہ درکار}

## مزید دیکھیے

* علی بن ابی طالب
* حسن ابن علی
* حسین ابن علی
* محرم کی عزاداری
* کربلائے معلی
* واقعہ کربلا
* فہرست شہدائے کربلا
* قیام حسینی کا خط الوقت
* واقعہ کربلا کے اعداد و شمار

## حوالہ جات

 

## مآخذ

* سماوی، محمد، إبصار العين في أنصار الحسين، دانشگاه شہيد محلاتى‏، قم‏، اول، 1419ق‏.
* طبری، محمد بن جریر، تاريخ الأمم و الملوك‏‏، دار التراث‏، بيروت‏، دوم، 1387ق‏
* مامقانی، عبدالله، تنقیح المقال فی علم الرجال، چاپ سنگی نجف، 1349-1352ق

زمرہ:61ھ کی وفیات
زمرہ:680ء
زمرہ:680ء کی وفیات
زمرہ:حسین ابن علی
زمرہ:مسلمان شہدا
زمرہ:مقتولین کربلا
زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
ثلاثیات بخاری

**ثلاثیات بخاری** صحیح بخاری  کی وہ روایات جن میں صرف تین واسطے استعمال ہوئے ہوں۔
## سب سے اعلیٰ رویات
بخاری شریف کی سب سے اعلی اور اونچی روایات وہ ہیں جن میں حضور ﷺ اور امام بخاری کے درمیان صرف تین واسطے ہیں۔ 
(1)تبع تابعی 
(2) تابعی 
(3) صحابی، ایسی رویات کو ثلاثیات کہا جاتا ہے،
## تعداد ثلاثیات
بخاری شریف میں کل ثلاثیات بائیس ہیں جن میں سے گیارہ روایات مکی بن ابراہیم سے، چھ امام ابو عاصم النبیل سے تین محمد بن عبد اﷲ الانصاری سے اىک خلا دین بن یحییٰ سے اور اىک عصام بن خالد الحمصی سے مروی ہیں۔
## راویان ثلاثیات
ان بزرگوں میں سے مکی بن ابراہیم بلخی (م215ھ) امام ابو عاصم النبیل کو (م212ھ) دونوں حضرات امام ابوحنیفہ کے کبار تلامذہ میں شمار ہو تے ہیں تیسرے بزرگ محمد بن عبد اﷲ الانصاری البصری  حضرت امام اعظم کے تلامذہ میں ہیں۔ اس لحاظ سے گویا بخاری شریف کی بیس ثلاثیات کے راوی حضرت امام ابو حنیفہ ؒ کے شاگرد اورحنفی ہوئے۔

## حوالہ جات

زمرہ:اقسام کتب حدیث
بشر الخصاونہ

**بشر الخصاونہ** اردن کے سیاست دان اور سفارت کار ہیں۔ وہ شاہی ہاشمی دربار میں عبد اللہ دوم کے مشیر خاص برائے مواصلات و تعاون ہیں۔ وہ 2017ء سے 2018ء کے درمیان میں وزیر برائے قانونی امور  اور 2016ء2016 اور 2017ء کے درمیان میں وزیر خارجہ رہے۔ الخصاونہ مصر ، فرانس  ، کینیا ، ایتھوپیا ، افریقی اتحاد ، عرب لیگ اور یونیسکو میں اردن کے سفیر رہ چکے ہیں۔ وہ اردن کے کوآرڈینیٹر جنرل، ڈائریکٹر برائے امن اور مذاکرات بیورو کے عہدہ پر بھی فائز رہ چکے ہیں۔

## تعلیم
* وکالت کی بیچلر ڈگری- اردو یونیورسٹی
* ایگزیکیوٹو ڈپلوما برائے انسداد دہشت گردی- نیشنل ڈیفینس یونیورسٹی
* ایگزیکیوٹو ڈپلوما برائے عوامی پالییاں- جان کینیڈی اسکول آف گورنمنٹ، ہارورڈ یونیورسٹی
* ماسٹر ڈگری برائے بین الاقوامی معاملات، سفارتکاری اور معاشیات-اسکول آف اورینٹل اینڈ افریقن سٹڈیز، یونیورسٹی آف لندن
* ماسٹر آف لا برائے بین القوامی قانون اور علامۂِ فلسفہ-لندن اسکول آف اکنامکس

## عہدے
* وزیر خارجہ
* وزیر قانون
* صدر برائے قانونی کمیٹی، اردنی وزرائے کونسل برائے
* رکن برائے معاشی ترقی، خدمات اور سماجی امور- اردنی وزرائے کونسل
* جز وقتی مدرس برائے سفارتکاری اور قانون- شعبہ قانون، اردو یونیورسٹی
* ڈائریکٹر جنرل برائے اردن انفارکیشن سینٹر
* مشیر خاص برائے وزیر اعظم اردن، قانون سازی بیورو، دفتر وزارت عظمی ، اردن
* اردنی سفیر برائے قاہرہ، مصر

## حوالہ جات

زمرہ:1969ء کی پیدائشیں
زمرہ:اردن کے وزرائے اعظم
زمرہ:اردن کے وزرائے خارجہ
زمرہ:اردن کے وزرائے دفاع
زمرہ:اردنی سفارتکار
زمرہ:اردنی سیاست دان
زمرہ:بقید حیات شخصیات
زمرہ:لندن اسکول آف اکنامکس کے فضلا
زمرہ:ویکی ڈیٹا سے مختلف مختصر وضاحت
ثلاثیات دارمی

**ثلاثیات دارمی** سنن دارمی کی وہ روایات جن میں صرف تین واسطے استعمال ہوئے ہوں۔
## سب سے اعلیٰ رویات
سنن داری کی سب سے اعلیٰ اور اونچی روایات وہ ہیں جن میں حضور ﷺ اور امام دارمی کے درمیان میں صرف تین واسطے ہیں۔
(1) تبع تابعی
(2) تابعی
(3) صحابی، ایسی رویات کو ثلاثیات کہا جاتا ہے،

## تعداد ثلاثیات
سنن دارمی میں کل ثلاثیات 15 ہیں جن میں سے ایک ایک حدیث کتاب الطہارہ کتاب الصلوۃ کتاب الصوم کتاب النکاح کتاب الرقاق اور کتاب فضائل القرآن میں ہے اور تین تین حدیثیں کتاب المناسک کتاب الاستئذان اور کتاب البیوع میں ہیں
## حوالہ جات

زمرہ:کتب حدیث
زیارت رجبیہ

**زیارت رَجَبیّہ** مأثورہ زیارات میں سے ہے جو اہل تشیع کے ہاں مشہور ہے اور رجب کے مہینے میں مقامات مقدسہ میں اس زیارت کے پڑھنے کی سفارش ہوئی ہے۔ شیخ طوسی کے مطابق یہ زیارت حضرت ولی عصر (عج) کی جانب سے صادر ہوئی ہے۔

زیارات امام حسین (ع) میں بھی ایک زیارت کا عنوان زیارت رجبیہ ہے۔

## زیارت کے مآخذ
اس زیارت کو سب سے پہلے شیخ طوسی (متوفٰی سنہ 460 ھ) کی کتاب مصباح المتہجد (کتاب) میں اور ان کے بعد محمد بن جعفر المشہدی (متوفٰی 610 ھ) نے المزار الکبیر میں نقل کیا ہے۔

دوسرے مآخذ نے بھی اس کو انھی دو مآخذ سے نقل کیا ہے جن میں سے بعض کے نام کچھ یوں ہیں:
:سید ابن طاؤس کی اقبال الاعمال، علامہ مجلسی کی بحار الانوار اور محدث قمی کی مفاتیح الجنان۔

## زیارت کی سند
اس زیارت کا سلسلۂ سند امام زمانہ(عج) کے نائب خاص جناب ابو القاسم حسین بن روح نوبختی تک پہنچتا ہے۔ شیخ طوسی لکھتے ہیں: ابن عیاش نے خیر بن عبد اللہ سے اور انھوں نے حسین بن روح سے روایت کی ہے ۔۔۔" ابن المشہدی نے بھی زیارت کی سند میں ان تین افراد کا تذکرہ کیا ہے اور دوسری کتب حدیث نے مذکورہ بالا اصلی مآخذ اور ان کے سلسلۂ سند کی طرف اشارہ کیا ہے۔

## زیارت رجبیہ، متن اور ترجمہ
شیخ طوسی کہتے ہیں: رجب کے مہینے میں مقدس مقامات کی زیارت کرو اور جب ان مقامات میں داخل ہوجاؤ تو اس دعا کو پڑھو۔ ابن المشہدی لکھتے ہیں: شب بعثت کو امیرالمؤمنین(ع) کی زیارت یا رجب کے مہینے میں کسی بھی امام کی زیارت کے وقت، اس دعا کا پڑھنا مستحب ہے۔

## شرحیں
سند اور مضامین کے لحاظ سے، اس زیارت کی اہمیت کے پیش نظر، بہت سے اکابرین نے زیارت رجبیہ پر شرحیں لکھی ہیں جن کے عناوین حسب ذیل ہیں:

# شرح زیارت رجب، بقلم: قاضی بن کاشف الدین محمد اردکانی یزدی (متوفٰی 1075 ھ)
# علامہ مجلسی نے زیارت رجبیہ کی بعض عبارات کی شرح تحریر کی ہے۔
# شرح زیارت رجبیہ، بقلم: میرزا محمد بن محمد رضا سنابادی مشہدی (11 و 12 صدی ہجری)
# شرح دعائے رجب، بقلم: حمید بن محمد حسین موسوی۔
# ترجمۃ عدیم الادب فی دعا شہر رجب، بقلم: عبد علی (زندہ در 1271 ھ)
# شرح زیارت رجبیہ، بقلم: محمد بن مقیم بار فروشی (متوفٰی 1281 ھ)
# رجبیہ، بقلم: محمد مہدی قزوینی (متوفٰی 1129 ھ)
# شرح دعائے رجبیہ، بقلم: محمد کریم خان بن ابراہیم کرمانی شیخی (متوفٰی 1288 ھ)
# الرسالۃ الرجبیۃ، بقلم: محمد بن حسین تنکابنی (متوفٰی 1302 ھ)
# شرح دعائے رجبیہ، بقلم: محمد باقر بن محمد جعفر بن ہمدانی (متوفٰی 1333 ھ)
# زیارت رجبیہ، مؤلف: نامعلوم۔
# شرح دعا الرجب، مؤلف: نامعلوم۔

## حوالہ جات

## مآخذ
* طوسی، محمد بن حسن، مصباح المتہجد، بیروت، مؤسسہ فقہ الشیعۃ، 1411ھ۔
* قمی، عباس، مفاتیح الجنان، اسوہ، قم۔ بی‌تا۔
* ابن طاووس، علی بن موسی؛ الإقبال بالأعمال الحسنۃ، مکتب الإعلام الإسلامی، 1416ھ۔
* مشہدی، محمد بن جعفر، المزار الکبیر، تحقیق جواد قیومی اصفہانی، قم، قیوم، 1419ھ۔
* مجلسی، محمد باقر، بحار الانوار، بیروت، مؤسسۃ الوفاء، 1403ھ۔
* احمدی جلفایی، حمید، شرح زیارت رجبیہ- محمد بن مقیم بارفروشی مازندرانی، میراث حدیث شیعہ، 1389 - شمارہ 21.

## بیرونی روابط
شرح زیارت رجبیه

زمرہ:زیارت نامے
زمرہ:امام مہدی
عمر بن حسن بن علی

**عُمَر بن حسن بن علی بن ابی طالب**، امام حسن مجتبی (ع) کے فرزند ہیں کہ جو کربلا میں موجود تھے اور واقعہ کربلا کے بعد اسیر ہوئے۔

## نام و نسب
بعض نے ان کا نام عَمْرو لکھا ہے۔ بعض انھیں امام حسین علیہ السلام کا بیٹا سمجھتے ہیں  لیکن مشہور یہ ہے کہ وہ حضرت امام حسن کے بیٹوں میں سے ہیں اور ان کی ماں ام‌ ولد تھیں۔

## کربلا میں حضور
بعض مورخین کے نزدیک وہ کم سنی میں ہی کربلا میں شہید ہوئے ہیں  لیکن بعض ان کی شہادت کو تردید کے ساتھ نقل کرتے ہیں۔

اکثر مؤرخین ان کی کربلا میں اسیری کے قائل ہیں جیسا کہ مقاتل الطالبیین میں آیا ہے : امام حسین علیہ السلام کے اہل بیت اسیر ہوئے اس میں عمر، زید اور حسن بن علی کے فرزند حسن بھی شامل تھے۔

طبری کے بقول یزید نے کم سن عمر بن حسن کو طلب کیا اور کہا: میرے بیٹے کے ساتھ کشتی کرو گے؟ عمر نے جواب دیا: اس طرح خالی ہاتھ نہیں بلکہ دونوں کے ہاتھوں میں تیز دھار تلوار دو تا کہ باہم جنگ کریں اگر میں مارا جاؤں تو اپنے جد محمد مصطفے صلی اللہ علیہ و آلہ سے ملحق ہو جاؤں اور اگر میں نے اسے قتل کر دیا تو وہ اپنے اجداد معاویہ و ابو سفیان سے ملحق ہو جائے گا۔

اس بات کے پیش نظر دیگر مؤرخین نے انھیں کربلا کے شہیدوں میں سے شمار نہیں کیا لہذا ان کا شہید ہونا بعید نظر آتا ہے۔

## مزید دیکھیے

* فہرست شہدائے کربلا
* واقعہ کربلا
* واقعہ کربلا کے اعداد و شمار

## حوالہ جات

## منابع

* ابن‌ حبان‌ محمد، کتاب‌ الثقات‌، ج1، ص13، بہ کوشش‌ عزیز بیگ‌ و دیگران‌، حیدرآباد دکن‌، 1393ق‌.
* مازندرانی، محمد بن علی؛ ابن شہر آشوب، مناقب آل ابی طالب. نجف: المکتبہ الحیدریہ، 1376ق.
* يعقوبی، احمد بن اسحاق، ترجمہ محمدابراہیم آیتی، تہران، 1362ش.
* خوارزمی، محمد بن احمد، مقتل الحسین علیہ السلام، قم، انوار الہدی، 1423ق.
* مازندرانی، محمد بن علی؛ابن شہر آشوب، مناقب آل ابی طالب. نجف: المکتبہ الحیدریہ، 1376ق.
* اصفہانی، ابو الفرج، مقاتل الطالبیین، تحقيق سيد احمد صقر، بيروت، دار المعرفہ، بى تا.
* تاریخ الامم و الملوک، طبری، موسسہ الاعلمی، بیروت، 1403ق.

زمرہ:اسیران کربلا
زمرہ:امام حسن مجتبی کی اولاد
زمرہ:اصحاب امام حسین
شردھا مسیل

**شردھا مُسیل** (پیدائش ٧ جنوری ١٩٨٤) ایک بھارتی اداکارہ اور ماڈل ہیں۔ انھوں نے سی آئی ڈی میں ڈاکٹر طاریکا کے نام سے نبھایا. ٢٠٠٩ میں انھوں نے *آل دی بیسٹ: فون بیگنس* میں *بیٹی* کا کردار ادا کیا.

## حوالہ جات

زمرہ:بقید حیات شخصیات
زمرہ:اکیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:احمد آباد کی اداکارائیں
زمرہ:ہندی ٹیلی ویژن کی اداکارائیں
زمرہ:1984ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
امامین عسکریین

تصغیر|حرم عسکریین
**عَسْکَریَّیْن** شیعوں کے نویں امام علی نقی اور دسویں امام حسن عسکریؑ کا لقب ہے۔ان دو اماموں کو اس لقب سے یاد کرنے کی وجہ یہ ہے کہ انھوں نے اپنی زندگی کئی سال سامرا شہر میں گزارے ہیں ہیں جو حکومت عباسی کی فوجی چھاؤنی تھا۔

عسکر لشکر اور فوجیوں کے ٹھہرنے کی جگہ کو کہتے ہیں  اور عسکری عسکر کا اسم منسوب ہے ۔  عسکریَین عسکری کا تثنیہ ہے ۔

سامرا بہت عرصے تک بنی عباس کی فوجیوں کی چھاؤنی رہا  عباسی حکومت نے امام ہادیؑ اور امام حسن عسکریؑ و کئی سال اس شہر میں زندگی گزارنے پر مجبور کیا لہذا اس وجہ سے ان دونوں اماموں کی زندگی ان کے تحت نظر رہی ۔، نیز حکومتی کارندے ان کے پاس آنے جانے والوں پر نظر رکھتے تھے۔اس مناسبت سے یہ دو امام عسکریین کے نام سے مشہور ہوئے ۔

بالآخر ان دونوں اماموں کی اسی شہر میں شہادت ہوئی اور ان کے مقبرے میں بھی اسی شہر میں موجود ہیں اور ان کے مقبروں کو حرم عسکریین کہا جاتا ہے ۔ یہ دونوں حرم شیعہ حضرات کے لیے نہایت قابل احترام ہیں ۔

## حوالہ جات

= مآخذ =
* ازہری، محمد بن‌احمد، تہذیب اللغہ، بیروت، دار احیاء التراث العربی، 1421ھ۔
* دائرۃ المعارف بزرگ اسلامی، زیر نظر کاظم موسوی بجنوردی، تہران: مرکز دائرۃ المعارف بزرگ اسلامی، 1383شمسی ہجری۔
* فرهنگ بزرگ سخن، به سرپرستی دکتر حسن انوری، تهران، سخن، 1381شمسی ہجری۔
* قمی، شیخ‌عباس، منتهی الآمال، به تحقیق ناصر باقری بیدهندی، قم: دلیل، 1379شمسی ہجری۔

زمرہ:امام علی نقی
زمرہ:امام عسکری
زمرہ:شیعہ ائمہ کے القاب اور کنیتیں
لیوتار

**ژاں-فرانسوا لیوتار**  (; ؛ پیدائشی نام **Jean-François Lyotard**؛ پیدائش: 10 اگست 1924ء - وفات: 21 اپریل 1998ء) بیسویں صدی کے فرانسیسی فلسفی، ماہر عمرانیات اور ادبی نظریہ ساز تھے۔ ان کا شمار فلسفہ مابعد جدیدیت کے بانیوں میں سے ہوتا ہے، بالخصوص جس خوبصورتی سے انھوں نے مابعد جدیدیت کے فلسفے کو پیش کیا اور انسانی صورتِ حال پر مابعد جدیدیت کے اثرات کا جس فراست اور شفافیت سے تجزیہ کیا وہ ان کا کارنامہ ہے۔

## حالات زندگی
لیوتار 10 اگست 1924ء کو فرانس کے شہر ورسیلز میں پیدا ہوئے۔ ابتدائی تعلیم پیرس کے اسکولوں لائسی بفون اور لوئس لی گرینڈ سے حاصل کی۔ پھر 1940ء کے اواخر سوربون یونیورسٹی میں فسلفہ کی تعلیم حاصل کی۔ 1947ء میں انھوں نے ایم اے کے مقالہ Indifference as an Ethical Concept تحریر کیا جس میں انھوں نے زین بدھ مت، اسٹوئس ازم، تاؤ مت اور ایپیقرین ازم کے حوالے سے اخلاقیات پر بحثث کی۔ ایم اے کرنے کے بعد وہ فرانس کے سائنٹیفک ریسرچ کے نیشنل سینٹر میں پوسٹ ریسرچ پر کام کیا۔ 1950ء میں انھوں نے فرانسیسی الجزائر کے شہر قسنطینہ میں فلسفہ پڑھانا شروع یا تو اسے الجزائر کی تحریک آزادی کو قریب سے دیکھنے اور سمجھنے کا موقع ملا۔ انھوں نے الجزائری عوام کی آزادی کے لیے جدوجہد کی پشت پناہی کی۔ الجزائر کے لوگوں حوصلہ اور امید دلانے کے لیے مضامین تحریر کیے جس کو انھوں نے اپنی دیگر سیاسی تحریروں کے ساتھ شائع کرایا۔ انھوں نے مئی 1968ء میں ہونے ولے طلبہ ہنگاموں میں اہم کردار ادا کیا۔ 1971ء میں لیوتار نے ادب کے شعبے میں Discours, figure کے عنوان سے مقالہ تحریر کر کے پی ایچ ڈی کی سند حاصل کی، یہ مقالہ بعد میں کتابی صورت میں شائع ہوا۔ 1966ء سے 1987ء تک یونیورسٹی آف ونسرنیز میں پروفیسر رہے، پھر انھیں پروفیسر امریطس بنا دیا گیا۔اگلے بیس برسوں میں انھوں نے امریکا کی مختلف جامعات جامعہ کیلیفورنیا، برکلی، ییل یونیورسٹی، اسٹونی برووک یونیورسٹی نیویارک، جامعہ کیلیفورنیا، سان ڈیاگو اور کیوبیک کینیڈا کی یونیورسٹی آف مانٹریال، برازیل کی یونیورسٹی آف ساؤ پاؤلو میں کام کیا۔ لیوتار پیرس کے انٹرنیشنل کالج آف فلاسفی کے بنیاد گزاروں میں سے ایک تھے۔ انھیں اس کالج کا پہلا ڈائریکٹر ہونے کا اعزاز بھی حاصل ہے۔

## وفات
لیوتار 21اپریل 1998ء کو پیرس، فرانس میں وفات پا گئے۔

## حوالہ جات

زمرہ:1924ء کی پیدائشیں
زمرہ:1998ء کی وفیات
زمرہ:اموات بسبب سرطان خون
زمرہ:براعظمی فلسفی
زمرہ:بیسویں صدی کے فرانسیسی فلسفی
زمرہ:فرانس کے مرد مصنفین
زمرہ:فرانسیسی ادبی نظریہ دان
زمرہ:فرانسیسی فلسفی
زمرہ:فرانسیسی نسائیت پسند مصنفین
زمرہ:فضلا جامعہ پیرس
زمرہ:فن کے فلسفی
زمرہ:مابعد جدید مصنفین
زمرہ:نسائیت پسند مرد
زمرہ:وفیات بسبب دورہ قلب
زمرہ:رد تشکیل
ناحیۂ مقدسہ

**ناحیہ مقدسہ** کا مطلب مقدس سمت یا مکان ہے لیکن یہ شیعوں کے ہاں ایک اصطلاح اور رمزی لفظ ہے جسے تیسری صدی ہجری کے پہلے نصف صدی سے غیبت صغری کے آخر تک امامین عسکریین اور امام مہدی یا نواب اربعہ کی طرف اشارہ کرنے کے لیے اسے استعمال کرتے تھے۔ان تینوں اماموں کی اکثر توقیعات (وہ خطوط جنھیں امام نے اپنے ہاتھ سے لکھا ہے) میں امام کی طرف اشارہ کرنے کے لیے یہ لفظ استعمال ہوا ہے۔امام حسینؑ کی دو زیارتیں بھی اسی نام سے ہیں۔

## مفہوم‌ شناسی
ناحیہ مقدسہ، مقدس سمت یا مکان کو کہا جاتا ہے۔یہ اصطلاح تیسری صدی ہجرى کے پہلے نصف صدی، جو امام علی نقی کی امامت کا دور ہے، سے غیبت صغری کے آخر(329ھ) تک شیعوں کے لیے سیاسی اور سماجی سخت حالات اور بنی عباس کے خلفاء کی طرف سے امامین عسکریین کے سماجی روابط پر کنٹرول اور محدویت کے پیش نظر ایجاد کی گئی اور شیعہ اسے استعمال کرنے لگے۔امام ہادی، امام حسن عسکری اور امام مہدی سے کوئی مطلب نقل کرنے یا ان کے بارے میں گفتگو کرنے کے لیے شیعہ اس اصطلاح کو استعمال کرتے تھے؛اسی لیے اس اصطلاح کو امام مہدی یا نواب اربعہ کے لیے استعمال کرنے کی وجہ کو تقیہ قرار دیا ہے۔

اور غیبت صغری میں یہ اصطلاح امام مہدی کے القاب میں سے ایک لقب کے عنوان سے استعمال ہونے لگی۔ ابوالحسن اربلی ناحیہ مقدسہ کے لفظ کو شیعوں کے درمیان ایک رمز سمجھتے ہیں جس سے بارھواں امام کو پہچانتے تھے۔

## توقیعات

ناحیہ مقدسہ کا لفظ ان لوگوں کے کلمات میں استعمال ہوا ہے جنھوں نے امامین عسکریین اور امام مہدی کو خط لکھا ہے اور اس خط کا انھیں جواب (توقیع) ملا ہے۔شیعہ احادیث کی کتابوں میں بعض توقیعات نقل ہوئی ہیں جنھیں «ناحیہ مقدسہ» کو لکھی گئی ہیں یا ناحیہ مقدسہ سے خط ملا ہے۔
علامہ مجلسی نے *توقیعات ناحیہ مقدسہ* کے نام سے ایک کتاب لکھی ہے جس میں امام زمانہ کی طرف سے شیعوں کو لکھی گئی توقیعات جمع کیا ہے۔

## زیارات

امام حسینؑ کے زیارت ناموں میں سے دو زیارتیں بھی ناحیہ مقدسہ کے نام سے ملتی ہیں جو زیارت ناحیہ مقدسہ مشہورہ اور دوسری غیر مشہور کے نام سے جانی جاتی ہیں۔ مشہور زیارت‌ نامہ، نواب اربعہ میں سے ایک نے امام زمانہ سے روایت کی ہے جو متعدد کتابوں میں ذکر ہوئی ہے انہی کتابوں میں سے *[[المزار شیخ مفید]]*، *[[المزار الکبیر ابن مشہدی]]* اور *[[بحارالانوار]]* بھی ہیں۔ اور زیارت ناحیہ مقدسہ غیر معروفہ، زیارت الشہدا سے پہچانی جاتی ہے؛ کیونکہ اس زیارت میں امام حسینؑ کے یار و انصار کے نام ذکر ہوئے ہیں اور یہ زیارت *بحارالانوار* اور *[[اقبال الاعمال]]* میں نقل ہوئی ہے۔

## حوالہ جات




## مآخذ

* اربلی، علی بن عیسی، كشف الغمۃ في معرفۃ الأئمۃ، مصحح ہاشم رسولى محلاتى، ‏تبریز، بنی ہاشمی، 1381ق.
* دہخدا، علی اکبر، لغت نامہ، تہران، انتشارات دانشگاہ تہران، 1377ش.
* طبرسى، احمد بن على‏، الإحتجاج على أہل اللجاج‏، مصحح محمد باقر خرسان، مشہد، نشر مرتضی، 1403ق.
* طریحی، فخر الدین، مجمع البحرین، تہران، كتابفروشى مرتضوى‌، 1416ق.
* طوسی، محمد بن حسن، مصباح المتہجّد و سلاح المتعبّد، بیروت، مؤسسۃ فقہ الشيعۃ، 1411ق.
* صدوق، محمد بن علی، كمال الدين و تمام النعمۃ، مصحح على اكبر غفارى، تہران، اسلامیہ، 1395ق.
* نوری، حسین بن محمدتقی، نجم ثاقب، قم، انتشارات مسجد مقدس جمکران، 1384ش.
* مجلسی، محمدباقر، بحارالانوار، بیروت، دار إحياء التراث العربی، 1403ق.
* مجلسی، محمدباقر، توقیعات ناحیہ مقدسہ، بمبئی، میرزا محمدملک الکتاب، 1313ق.
* محمدی ری‌شہری، محمد، دانشنامہ امام حسین علیہ السلام، قم، انتشارات دارالحدیث، 1388ش.

زمرہ:امام مہدی سے منسوب مقامات
زمرہ:زیارت نامے
المزار (کتاب)

**کتابُ الْمَزار؛ مَناسِکُ الْمَزار** شیخ مفید (متوفا413ھ ق) کی عربی تالیف ہے جو **اَلْمَزارُ الصّغیر ** کے نام سے مشہور ہے ۔ شیخ مفید نے اس کتاب میں پیامبر اکرم(ص) اور ائمہ(ع) کی ماثورہ زیارتوں کی روایات کی جمع آوری کی ہے ۔ شیخ مفید کی المزار بعد والی زیارات اور دعاؤں کی کتب کے لیے ایک معتبر منبع کی حیثیت رکھتی ہے ۔
## مؤلف

محمد بن محمد بن نعمان (متوفا413ق) شیخ مفید کے نام سے مشہور امامیہ مسلک کے مشہور اور برجستہ ترین علما میں سے ہیں۔انھوں نے چوتھی صدی ہجری کے آخری پچاس سال اور پانچویں صدی ہجری کے اوائل کو درک کیا۔وہ امامیہ اثناعشریہ کی فرہنگ کے احیا کنندگان اور شیعہ فرہنگ کے مروجین میں سے ہیں ۔

## سبب تالیف
شیخ مفید نے کتاب کے آغاز میں اس کتاب کی تالیف کا سبب بیان کرتے ہوئے کہا :
:علما کی جانب سے اس موضوع یعنی زیارات ، میں کوئی مستقل کتاب نہیں لکھی گئی تھی اس بات کے پیش نظر اس کتاب کی تصنیف کا ارادہ کیا ۔ شیخ مفید نے کتاب کے دوسرے حصے میں زیارت پیامبر(ص) اور دیگر ائمہ(ع) کی زیارتوں کا اضافہ کیا ہے ۔ 

## روش تاکیف اور کتاب کی ڈھانچہ
شیخ مفید **کتاب المزار** کو روائی روش کے مطابق تالیف کیا ہے۔اس طرح سے کہ ہر روایت سے پہلے اس کی سند ذکر کی ہے پھر امام معصوم(ع) سے روایت نقل کی ہے ۔

یہ کتاب 96 ابواب میں تشکیل ہوئی ہے۔پہلا حصہ 67 ابواب کو شامل ہے اور دوسرا حصہ 29 ابواب پر مشتمل ہے ۔
### عناوین کتاب
این کتاب درج ذیل موضوعات کو شامل ہے :

# زیارت امیر المومنین
# بعض مقامات مقدسہ جیسے مسجد کوفہ، مسجد سہلہ کی فضیلت
# وجوب زیارت امام حسین(ع)
# زیارت اربعین کا ثواب
# مسجد کوفہ میں نماز کا ثواب
# زیارت علی بن الحسین
# زیارت حضرت عباس
# فضیلت تربت کربلا
# زیارت حضرت رسول (ص)
# زیارت ائمہ بقیع
# زیارت جامعہ
# نیابتی زیارت اور اس کے آداب
# زیارت قبور شیعیان کی فضیلت .

## مقام و منزلت کتاب
**کتاب المزار** سے پہلے ائمہ کی زیارتوں کے عنوان سے کوئی مستقل نہیں لکھی گئی تھی ۔شیخ مفید کے شاگرد شیخ الطائفہ، ابوجعفر محمد بن حسن طوسی نے تہذیب الاحکام میں کئی مقامات پر اس کتاب سے نقل کیا ہے ۔

سید غیاث الدین عبد الکریم بن طاووس نے اپنی کتاب فرحۃ الغری اور شیخ تقی الدین ابراہیم بن علی بن حسن عاملی کفعمی نے البلد الأمین اور المصباح میں اس کتاب سے استفادہ کیا ہے ۔

## ترجمہ
کتاب المزار نادر شاه افشار کے زمانے میں فارسی زبان میں ترجمہ ہوئی جس کا نسخہ نادرشاه نے 1145ق آستان قدس رضوی کو وفف کیا ۔

## کتاب کے نسخے اور طباعت
# نسخه‌ای در کتابخانہ آستان قدس رضوی کا نسخہ جس تاریخ کتابت مشہد مقدس میں 957ق مذکور ہے۔اس نسخے کو میرزا رضا خان بن محمد حسن نائینی کی بیٹی نے وقف کیا ۔
# مسجد جامع گوہرشاد کے کتابخانے کا نسخہ .

شیخ مفید کی کتاب المزار قم میں مؤسسہ امام مہدی(ع) کی تضقیق کے ساتھ 1409ق طبع ہوئی ۔

## حوالہ جات

## منابع
* مفید، محمد بن نعمان، المزار، قم، کنگره شیخ مفید، 1413ق.
* صباحی، مہدی، تألیفات معروف و موجود شیخ مفید: المزار، مناسک المزار، مجموعہ مقالات کنگره شیخ مفید، شماره82.

زمرہ:کتب زیارات
زمرہ:اہل بیت کے بارے میں کتب
زمرہ:کتب اہل تشیع
زمرہ:کتب مقتل امام حسین
زمرہ:شیعہ کتب
جنتی دروازہ

جنتی دروازہ اجمیر شریف میں حضرت خواجہ معین الدین حسن چشتی کی درگاہ پر واقع ایک دروازہ ہے، جسے اُن کے عرس پر چھ دنوں کے کھولا جاتا ہے۔
## مزید دیکھیے
* بہشتی دروازہ
## حوالہ جات

زمرہ:تاریخی مقامات
ڈینیل گورڈس

**ڈینیل گورڈس**  امریکی نژاد اسرائیلی مقرر اور مصنف ہیں
## کتابیں
* **اسرائیل نیشن ری بورن** میں ڈینیل گورڈس لکھتے ہیں کہ زایونزم (صیہونیت) دراصل نئے زمانے کے یہودیوں کا پرانے دور کے قدامت پرست یہودیوں کے خلاف بغاوت تھی۔ پرانی سوچ کے یہودی مار کھاتے تھے، نفرت کا شکار بنتے تھے، ایک جگہ سے دوسری جگہ ہجرت کرتے پھرتے تھے، بڑی تعداد میں عیسائی بنتے تھے، مغربی دنیا میں ضم ہونے کے لیے یورپی نام رکھتے تھے، اپنی زبان عبرانی کو کم و بیش ختم کرچکے تھے۔صیہونیت اسی دفاعی سوچ کے خلاف ایک نئی سوچ تھی جس میں یہودیوں نے اپنی ریاست، زبان کے فروغ، ثقافت کو اجاگر کرنے اور خود کو بجائے یورپین بتانے کے اسرائیلی بتانے کی سوچ کو اجاگر کیا۔ اسرائیل کے چار پہلے وزرائے اعظم نے اپنے یورپی نام بدل کر بھی اپنے اصلی ناموں سے پکارے جانے کو فوقیت دی۔

## حوالہ جات

زمرہ:1959ء کی پیدائشیں
زمرہ:بقید حیات شخصیات
زمرہ:یہودی امریکی مصنفین
زمرہ:کولمبیا کالج (نیو یارک) کے فضلا
زمرہ:اکیسویں صدی کے امریکی یہودی
زمرہ:یونیورسٹی آف سدرن کیلیفورنیا کے فضلا
K2-18b

k2-b18، جسے EPIC 201912552 b بھی کہا جاتا ہے ، یہ ایک بطور ریڈ بونے اسٹار K2-18 کا چکر لگاتا ہے ، جو زمین سے 124 نوری سال (38 pc) دور ہے۔ [3] ابتدائی طور پر کیپلر خلء رصد گاہ کے ذریعہ دریافت کیا جانے والا یہ سیارہٰ، جو بعد میں ستارہ کے رہنے کے قابل زون کے اندر ایک 33 روزہ مدار کے ساتھ زمین کے تقریباً 8 گنا بڑے پیمانے پر ہونے کے لیے مقرر کیا گیا تھا۔

2019 میں ، دو آزاد تحقیقی مطالعات ، جس میں کیپلر اسپیس دوربین ، اسپٹزر اسپیس ٹیلی سکوپ  اور ہبل اسپیس دوربین سے ڈیٹا کا امتزاج کیا گیا تھا، نتیجہ اخذ کیا کہ اس کی فضا میں پانی کے بخارات کی نمایاں مقدار موجود ہے جو قابلِ رہائش زون میں سیارے کے لیے پہلی ترجیح ہے۔ 

## دریافت
"کے 2-18 بی" کو کیپلر اسپیس دوربین پروگرام کے ایک حصے کے طور پر پہچانا گیا تھا ، جو "سیکنڈ لائٹ" کے 2 مشن کے دوران دریافت ہوئے 1،200 سے زیادہ باہری سیاروں میں سے ایک تھا۔ کے 2-18 بی' کی دریافت 2015 میں کی گئی تھی ، جو ایک سرخ بونے ستارے (جس کو اب 'K2-18' کہا جاتا ہے) کی گردش کرتے ہوئے ایک تارکیی شعاعی قسم M2.8 کے ساتھ گھومتے ہیں جو زمین سے کم او بیش 124 نوری سال (38 پی سی) دور ہے۔

## حوالہ جات

زمرہ:خارج ارضی پانی
زمرہ:ناسا کی خلائی مہمات
زمرہ:ناسا کے پروگرام
بریسٹ سٹروک

**بریسٹ سٹروک**  پیراکی کا ایک انداز جس میں چھاتی کے بل زور لگا کر تیراکی کی جاتی ہے۔اس میں بازو آگے پیچھے برابر حرکت کرتے رہتے ہیں اور مینڈک کی سی اچھل کود کی جاتی ہے۔

## مزید دیکھیے
*
## حوالہ جات

## بیرونی روابط

* Swim.ee: Detailed discussion of swimming techniques and speeds
* http://articles.philly.com/1988-08-12/sports/26256699_1_mike-barrowman-joszef-nagy-rockville-montgomery-swim-club: Barrowman Catches Wave From Hungary

زمرہ:بریسٹ سٹروک
زمرہ:تیراکی کے انداز
زمرہ:کامنز زمرہ جس کا ربط ویکی ڈیٹا پر ہے
محمد بن ابی سعید بن عقیل

**محمد بن ابی سعید بن عقیل** عاشورا کے دن شہید ہونے والے بنی ہاشم کے شہدائے کربلا میں سے ہیں۔ کربلا میں ان کا سن سات سال تھا۔ حضرت امام حسین کی شہادت کے بعد خیموں پر ہونے والے حملے میں ان کی شہادت واقع ہوئی۔ ان کا نام زیارت ناحیہ مقدسہ میں آیا ہے۔
## نسب
بعض ماہرین رجال و علمائے شیعہ نے انھیں محمّد بن سعید اور بعض نے محمّد بن ‌ابی سعد ذکر کیا ہے۔ بعض عبداللہ بن عقیل کی کنیت ابو سعید سمجھتے ہیں اور احتمال دیتے ہیں کہ محمّد بن ابی سعید ہی محمد بن عبد اللہ بن عقیل ہیں۔

المجدی فی انساب الطالبیین کے مولف نے محمد کے باپ یعنی ابو سعید کو ابو سعید احول کہا ہے نیز اسے شہدائے کربلا میں سے شمار کیا ہے۔

البتہ بعض منابع میں فاطمہ بنت علی کو محمد بن ابی‌ سعید بن عقیل کی زوجہ ذکر کیا گیا ہے۔ جن سے حمیدہ نام کی ایک بیٹی بھی ہے۔ موسوعہ کربلا نے فاطمہ کو محمد بن ابی‌ سعید کی والدہ نقل کیا ہے اور واقعہ کربلا میں شہادت کے وقت ان کی عمر سات برس ذکر کی ہے۔

## کیفیت شہادت
محمد بن ابی سعید کا نام بعض منابع میں شہدائے کربلا کے ضمن میں ہوا ہے۔ ابن سعد نے ان کا نام واقعہ کربلا میں شہید ہونے والے افراد میں ذکر کیا ہے۔ سماوی کے بقول شہدائے کربلا میں پانچ افراد ایسے تھے جو سن بلوغ تک نہیں پہچے تھے، ان میں سے ایک محمد بن ابی سعید بھی ہیں۔ اسی طرح سے ابصار العین میں حمید بن مسلم نے محمد بن ابی‌ سعید بن عقیل کی شہادت اس طرح نقل کی ہے:
: امام حسین (ع) کی شہادت کے بعد ایک نوجوان خیمے سے باہر آیا جو حیرانی اور پریشانی کے عالم میں اپنے دائیں بائیں دیکھ رہا تھا کہ اسی دوران عمر بن سعد کے سپاہیوں میں سے لقیط بن ایاس (ناشر) جُهَنی نامی شخص نے اس پر حملہ کیا اور ایسی ضرب لگائی کہ اس کی شہادت واقع ہو گئی۔ میں نے اس نوجوان اور اس کے قاتل کا نام دریافت کیا؟ تو معلوم ہوا اس کا نام محمد بن ابی سعید اور اس کے قاتل کا نام لقیط بن ایاس جہنی ہے۔ اس واقعے کو تاریخ طبری نے بھی ہانی بن ثبیت حضرمی کے حوالے سے جو عمر بن سعد کے لشکر میں تھا، نقل کیا ہے۔ ہانی نے اس میں اس نوجوان کا نام ذکر نہیں کیا ہے اور اس کے قاتل کے طور پر اپنا نام ذکر کیا ہے۔

زیارت ناحیہ مقدسہ میں ان کے نام کے ساتھ انھیں سلام کیا گیا ہے اور ان کے قاتل پر نام کے ساتھ لعنت کی گئی ہے: 

## حوالہ جات

## منابع

* ابن داود حلی، حسن بن علی، رجال ابن داود، تهران، انتشارات دانشگاه تهران، بی‌تا.
* ابن شہر آشوب، محمد بن علی، مناقب آل ابی‌ طالب علیهم‌ السلام، نجف، مطبعة الحیدریة، 1375ق.
* ابن سعد، محمد، الطبقات الکبری (طبقہ خامسہ (1))، تحقیق محمد بن صامل السلمی، الطائف، مکتبة الصدیق، 1414ق/1993ء
* ابن سعد، محمد، الطبقات الکبری (ج8)، تحقیق محمد بن صامل السلمی، الطائف، مکتبة الصدیق، 1414ق/1993ء
* بیضون، لبیب، موسوعة کربلا، بیروت، مؤسسة الاعلمی، 1427ق.
* سماوی، محمد بن طاہر، ابصار العین فی انصارالحسین علیہ السلام، تحقیق محمد جعفر طبسی، قم، مرکز الدراسات الاسلامیة لحرث الثورة، 1419ق.
* سید ابن طاووس، علی بن موسی، الإقبال بالأعمال الحسنة، تصحیح جواد قيومى اصفهانى، قم، دفتر تبليغات اسلامى‌، 1376ش‌.
* طبری، محمد بن جریر، تاریخ الامم و الملوک، بیروت، روائع التراث العربی، بی‌تا.
* علوی، علی بن محمد، المجدی فی انساب الطالبیین، قم، کتابخانہ عمومی آیت الله مرعشی نجفی، 1380ش.
* کاشانی، حبیب‌ الله، تذکرة الشهداء، مترجم سید علی جمال‌اشرف، قم، مدین، 1385ش.
* مجلسی، محمد باقر، بحار الأنوار، بیروت، مؤسسة الوفاء، 1404ق.

زمرہ:کربلا کے شہدائے بنی ہاشم
زمرہ:حرم امام حسین میں مدفون افراد
زمرہ:اصحاب امام حسین
زمرہ:بنو ہاشم
بی ایڈ

**بی ایڈ**  مخفف ہے **بیچلر آف ایجوکیشن** کا ہے۔ یہ ایک بیچلر کی سطح کی پیشہ ورانہ ڈگری ہے جو لوگوں بچوں کی اسکولی سطح کی تعلیم کے لیے تیار کرتی ہے۔ اس ڈگری میں اسکولی تعلیم کے نظریات، بچوں کی نفسیات، تعلیمی نفسیات، تعلیمی نصاب کی تیاری، سلسلہ وار انداز میں نصاب کی تکمیل، بچوں میں تعلیم کو اخذ کرنے اور انھیں آگے کی زندگی اور اعلٰی تعلیم کے لیے تیار کرنا جیسے موضوعات کو ایک منظم طریقے سے پڑھایا جاتا ہے۔ اس ڈگری کو بطور خاص بھارت، تنزانیہ، کینیا اور کئی ممالک میں خاص اہمیت حاصل ہے۔ اس ڈگری کے حصول کرنے والوں کو کافی میدانی کام اور تحقیقی مشق کے مرحلوں سے گذرنا پڑتا ہے تاکہ مروجہ تعلیمی معیار کے حساب سے اسکول تعلیم کے میدان میں اپنے جوہر دکھانے کے اہل تصور کیے جائیں۔ بھارت جیسے ملک میں نجی اسکولوں بی ایڈ کے حامل اور یہ تعلیمی ڈگری نہیں رکھنے والے دونوں تدریس کے فرائض انجام دے رہے ہیں، تاہم بی ایڈ کے تعلیم یافتہ اسکول ٹیچر زیادہ تنخواہوں پر کام کر رہے ہیں اور اکثر ان کی ملازمت کو دیگر اساتذہ کے مقابلہ مزید باضابطہ اور باقاعدہ تصور کیا جاتا ہے۔

## مزید دیکھیے
* بھارت میں تعلیم
* بھارت میں اعلٰی تعلیم

## حوالہ جات

زمرہ:بھارت میں تعلیم اساتذہ
زمرہ:فاضل کی اسناد
زمرہ:ویکی ڈیٹا سے مختلف مختصر وضاحت
شبیب بن عبد اللہ نہشلی

شبیب بن عبد اللہ نہشلی اہل بیت علیہم السلام کے اصحاب خاص، تابعین ، امیر المؤمنین کے صحابی اور کربلا کے شہیدوں میں سے ہیں ۔
## نام و نسب
**شبیب بن عبد اللہ** بنی نہشل قبیلے سے تعلق رکھتے ہیں جو قبیلۂ بنی تمیم کی ایک شاخ ہے اور عدنانی عرب شمار ہوتے ہیں۔وہ حرث بن سریع ہمدانی کے غلام تھے جو سیف بن حارث بن سریع ہمدانی اور مالک بن عبد اللہ بن سریع جابری کے ساتھ کربلا آئے اور وہ بصرے کے رہنے والے تھے۔زیادہ احتمال یہی ہے کہ **شبیب بن عبدالله نہشلی** با **حبیب بن عبیدالله نہشلی** اور **ابوعمرو نہشلی** ایک ہی شخص کے نام ہیں لیکن اس بات پر کوئی یقینی دلیل موجود نہیں ہے ۔

## اہل بیت کے صحابی
شبیب تابعین اور امام علی ؑ کے اصحاب میں تھے جنھوں نے جنگ جمل ،صفین اور نہروان میں امام کی ہمرکابی میں جنگ لڑی ۔امام علی ؑ کی شہادت کے بعد حضرت امام حسن ؑ کے ساتھ رہے  ۔ اور آخر کار حضرت امام حسین کے زمانے میں ان کے صحابی مانے جاتے تھے۔

## کربلا
آپ مدینہ سے ہی امام حسین ؑ کے ساتھ تھے۔ روز عاشورا دشمنوں کے پہلے حملے میں ظہر سے پہلے شہید ہوئے۔ زیارت ناحیہ میں آپ کا نام ان الفاظ سے مذکور ہے :
 

## حوالہ جات

## مآخذ
* سید ابن طاووس، الاقبال بالاعمال الحسنہ، ترجمہ، محمد روحی، نشر، سما‌ء قلم، قم، 1385ش.
* ابن نما الحلي، نشر، موسسہ الامام المہدى، قم، 1365ش.
* عبداللّه مامقانی، تنقیح المقال فی علم الرجال، چاپ سنگی نجف، 1349-1352ق.
* طوسی، رجال شیخ طوسیُ چاپ جواد قیومی اصفہانی، قم، 1415.
* كوفي اسدي، فُضيل، تسميہ مَنْ قُتل مع الحسين عليه السّلام، تحقيق، سيد محمدرضا حسينی جلالی، قم، ١٤٠٥ق.
* مجلسی، محمد باقر، بحارالانوار الجامعہ لدرر اخبار الأئمہ الاطہار، تہران، اسلامیہ، بی‌تا، ج45؛

## سانچے

زمرہ:اصحاب امام حسین
زمرہ:شہدائے واقعہ کربلا
زمرہ:حرم امام حسین میں مدفون افراد
زمرہ:اصحاب علی
حارث بن نبہان

حارث بن نبہان شہدائے کربلا میں سے ہیں ۔ آپ کے والد حضرت حمزہ بن عبد المطلب رضی اللہ تعالیٰ عنہ کے غلام تھے۔ نبہان ایک بہادر شخص تھا جن کا انتقال حضرت حمزہ کی شہادت کے دو سال بعد ہوا۔ اس لحاظ سے حارث نے حضرت رسول اللہ کو درک کیا ہے۔

حارث بن نبہان نے حضرت علی علیہ السلام اور حضرت امام حسن کا ساتھ دیا اور حضرت امام حسین علیہ السلام کے ساتھ کربلا میں آئے اور عاشورا کے دن پہلے حملے میں شہید ہوئے۔
حارث بن نبہان کے نام سے بصرہ کا رہنے والا ایک محدث بھی گذرا ہے وہ کربلا میں شہید ہونے والے حارث بن نبہان کے علاوہ ایک اور شخصیت کا نام ہے۔

## مآخذ
* حسینی حائری شیرازی، سید عبد المجید، 1345ق، زمزم ہدایت، قم.
* جمعی از نویسندگان، مع الركب الحسینی، تحسین، قم، 1386ش، چاپ دوم.
* ذہبی، شمس الدین، تاریخ الاسلام و وفیات المشاہیر و الاعلام، دارالکتاب العربی، بیروت، 1409ق، چاپ دوم.
* سماوی،إبصار العین فی أنصار الحسین، دانشگاه شہید محلاتی، قم، اول، 1419 ق.
## حوالہ جات

## سانچے

زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
زمرہ:صحابہ
زمرہ:صحابی شہید
زمرہ:مقتولین کربلا
سالم (غلام عامر بن مسلم)

**سالم غلام عامر بن مسلم عبدی** 61ھ میں روز عاشورا کے واقعے میں شہید ہونے والے شہدائے کربلا میں سے ایک ہیں۔
سالم اپنے آقا عامر بن مسلم عبدی و یزید بن ثبیط عبدی کے ہمراہ تھے جن کا تعلق بصرہ سے تھا، مکہ کے نزدیک ابطح کے مقام پر امام حسینؑ سے ملحق ہوئے۔ اور کربلا میں شہید ہوئے۔ زیارت الشہدا میں ان کا نام ذکر ہوا ہے۔

## مزید دیکھیے
 
* جون بن حوی غلام ابوذر غفاری
* یزید بن ثبیط عبدی
* سالم بن عمرو

## حوالہ جات

## مآخذ
* خویی، سید ابو القاسم، معجم رجال الحدیث، 1413ھ۔
* مامقانی، عبدالله، تنقیح المقال فی علم الرجال، چاپ سنگی نجف، 1349-1352ھ۔
* مجلسی، محمد باقر، بحار الأنوار، بیروت، دار إحیاء التراث العربی، چاپ دوم، 1403ھ۔

زمرہ:شہدائے واقعہ کربلا
زمرہ:اصحاب امام حسین
زمرہ:حرم امام حسین میں مدفون افراد
پیشہ ورانہ ڈگری

**پیشہ ورانہ ڈگری**  ایک ایسی تعلیمی سند ہے جو کسی کو ایک مخصوص پیشے کے لیے تیار کرتی ہے۔ مثلًا، ایک سول انجینئر کو سڑکوں کی تعمیر کے بارے وافر معلومات ہوتی ہیں، ایک آرکیٹیکٹ یا معمار عمارت سازی کے مختلف مراحل اور ان کے لوازم سے بخوبی واقف ہوتا ہے۔ ایک صحافت کے کورس سے فارغ صحافی، عملی صحافت، اخباری روداد نویسی، ادارت، حقوق نسخہ، چھپوائی اور الیکٹرانک ذرائع ابلاغ کے فرق اور اسی طرح کی کئی باریکیوں سے واقف ہوتا ہے۔ ایک قانون کا طالب علم عائلی اور فوجداری قوانین، عدالتی کار روائیوں کی نزاکتوں اور دستوری اور قانون سازی کے بنیادی پہلوؤں سے بخوبی واقف ہوتا ہے۔ پیشہ ورانہ ڈگری حاصل کرنے کے لیے طالب علموں کو عملی دنیا میں کام بھی کرنا ہوتا ہے، وہ اکثر کسی رواں موضوع پر ایک رپورٹ بھی تیار کرتے ہیں اور اس طرح سے حقیقی دنیا میں کام کرنے کے لیے تیار بھی ہوتے ہیں۔پیشہ ورانہ ڈگریاں پیچلر اور ماسٹر دونوں سطح پر ہوتی ہیں۔ ماسٹر کی سطح پر پیشہ ورانہ کورس میں کسی مخصوص شعبے میں اور بھی باریک مطالعے کی ضرورت ہوتی ہے۔ مثلًا ایک ایم بی بی ایس ڈاکٹر تقریبًا ہر مرض اور اس سے متعلق دوا کے بارے میں عمومی معلومات رکھ سکتا ہے، تاہم ایک ایم ڈی میں مزید باریکی کے مطالعات ہو سکتے ہیں، مثلًا ایک شعبہ نسوانیات ہے جو نسائی امراض اور زچگی سے متعلق ہے، امراض چشم آنکھوں کے امراض سے متعلق ہوتی ہے۔   

## مزید دیکھیے
* بھارت میں تعلیم
* پاکستان میں تعلیم

## حوالہ جات

زمرہ:اسناد تعلیم
زمرہ:ریاستہائے متحدہ میں علمی درجات
زمرہ:صلاحیتیں
زمرہ:ویکی ڈیٹا سے مختلف مختصر وضاحت